Helsingør lægger atter by til 7. udgave af Wordsfestival - der fra 13.-16. juni 2019 byder på otte internationale og 20 danske fortællere, events, prisuddeling m.v.
Der performes på alle leder og kanter - flere af fortællerne har i øvrigt også deres egne teatre med (refusionsgodkendte) forestillinger, hvor mere end en håndfuld bl.a. kunne opleves på Aprilfestival 2019.
Toldkammeret, der også er centrum for PASSAGE-festivalen senere på året, udgør hovedscenen på Wordsfestivalen, som garneres af scener i Max Guttmans Kælder, Hotel Hamlet, Koneloftet og Fratergården på Skt. Mariæ Kloster m.fl.
På festivalens første to dage inviteres lokale skoleklasser til teaterfortælling i formiddagstimerne, hvor alle andre dog også er velkomne. Børnene udgør dog også et vigtigt element i den årlige Kulturjagt, hvor de sammen med fortællerne sendes gennem Helsingørs gader på jagt efter de forsvundne fortællinger.
Det såkaldte GONG-show, der er ganske korte fortællinger, som afsluttes af andre end starteren, er ramme om prisuddeling, hvor tidligere fortællere fra Wordsprisen har stemt på hvem der skal være aftenens nominerede og vinder af årets hovedpris. Desuden uddeles publikumsprisen, æresprisen og andre priser der markerer modtagerens arbejde for udbredelsen af mundtlig fortælling i Danmark og udland.
Det er ikke muligt at reservere plads til et bestemt show, men en showbillet (60 kr.) eller et festivalarmbånd (170 kr.) giver adgang til henholdsvis en enkelt eller fri adgang til alle shows, så længe er der plads - så skal man se mere end to arrangementer, er sagen klar. Adgang til Words åbningsshow torsdag aften kræver særbillet (100 kr.)
Festivalens fortællere og deltagere er: André Andersen (der også er leder af Wordsfestivalen og arrangør af Toldkammerets Wordsaftener), Vigga Bro, Kasper Sørensen, Aske Ebbesen, Hans Laurens, Kari Brinch, Maria Junghans, Morten Woods, Mia Møller, Per Worm, Pernille Stockfleth, Peter Amoras, Rasmus Lundgren, Sevik Perl, Steiner, Jesper La Cour, Troels Ejsing, Casper Samsø Clausen, Laura Kamis Wrang (Danmark/Canada), Josepha Lauth Thomsen (Grønland/Danmark), Maria Arnadottir (Sverige), Niall De Burca (Irland), Seyda Cevik (Tyrkiet), Emi Suzuki, Chiyo Nagao og Keiko Yanagawa (alle Japan).
Se program, info om spilletider- og steder, billetter m.v. på https://www.wordsfestival.dk
Kommentar til note - Wordsfestival 2019: 13.-16. juni i Helsingør